Izaro Arbe Izagirre

Izaro Arbe Izagirre (Markina-Xemein, Bizkaia, 1993) puntista, atzelaria eta entrenatzailea da. Emakume aitzindaria da zesta-puntan; gizonen munduan emakume bakarra izan da urte luzez. Zesta punta emakumezko entrenatzailea izatean erreferente bihurtu zen eta emakumezko gehiago animatu ziren kirola probatzera. "Hormen artean bidea irekitzen."  (Argia Hemeroteka)

 Bizitza 
Izaro Arbe beste kirol batzuetan ere aritu bazen ere, azkenean zesta hautatu zuen. Neba nagusia Jokin Arbe profesionalaren partida bat ikusten ari zela, aitari esan zion zesta-puntan hasi nahi zuela eta 11 urterekin jantzi zuen xistera lehen aldiz. Zesta-puntan hasi zenean, ez zegoen beste neskarik.

Gasteizen Irakaskuntza ikasi zuen. Euskal pilotako entrenatzaile titulua atera zuen eta jaioterrian, Durango zein Berriatuan umeei zestan irakasten hasi zen.

 Kirol ibilbidea 
Hasi zenetik oztopo ugarirekin topo egin du, eta denborarekin, buruan helburu handia izan du: nesken artean modalitate hau ezagutaraztea.

2016an Xistera, zesta-puntako kluben klubaren proiektu barruan zegoen. Bertako zuzendaritzan sartu zen, Eskolen Sustapen Batzordean, hain justu, elkartearen helburu nagusienetariko bat emakumeen kirola sustatzea da eta. Izaro Arberen erronka bikoitza izan da, alde batetik, zesta ikastetxeetan sartu, eta bestetik, nesken topaketak antolatu eta koordinatu, apurka-apurka gehiago apunta zitezen.

 Oztopoak gainditzen 
Izaro Arbe, ezkertia izateaz gain (araudiak ez du uzten xistera ezkerrean jartzea), neska bakarra zen eskolan, eta mutilekin aritu behar izaten zuen. Beraz, urteak joan ahala, mutilen indarra nabarmentzen zen, eta keinu itsusiak ere jasan behar izan zituen.

2015ean hasi zen Markina-Xemeingo Bekobenta ikastetxean, 6-12 urte arteko gazteekin. 20 bat lagunetik 14 neska. Asmoa, pixka bat ikasten zutenean, frontoi handira joatea zen. Une hartan guztira 100 bat zestalari ari izan ziren herrian.

2016an Izaro Arbek hauxe esan zuen Gara egunkarian: «Xistera proiektua ideala da. Orain dela urte batzuk beherakada egon zen zestan, baina orain, proiektu hau bezalako ekintzekin, indarra hartzen ari da». Izan ere, berak dioenez, gauzarik garrantzitsuena, «klub guztiak elkarrekin egotea da, eta ez bakoitza bere aldetik. Hori beste modalitateetan ere egin beharko litzateke».2018ko azaroaren 17an Xisterako 26 emakumezko puntistek Madrilgo La Elipa pilotalekuan jokatu zuten. Sei kiniela jokatu zituzten guztira kategoria ezberdinetako pilotariek. Parte hartzaileak Berriatuko Zesta Eskolako hiru izan ziren, Mutrikuko Danok Bat Zesta Eskolako lau, Ereño Jai Alaiko pilotari bat eta Markina-Xemeingo Zesta-Punta Eskolako 11 (haietariko bat Izaro Arbe).

 Bestelakoak 
2007tik 2011ra futbolean aritu zen Artibai Lehen mailako taldean eta gero Mutrikuko taldearekin jarraitu zuen.

 Erreferentziak 

 Kanpo estekak 

Kategoria:Bizkaitarrak
Kategoria:Puntistak
Kategoria:Emakume entrenatzaileak